Kamu bisa jelasin ke aku soal Kapal pengangkut pesawat kelas Queen Elizabeth dalam bahasa melayu?

Kelas Queen Elizabeth adalah satu kelas kapal pengangkut pesawat yang terdiri daripada dua buah kapal untuk kegunaan Tentera laut Diraja Britain. Kapal pertama, HMS Queen Elizabeth dinamakan pada 4 Julai 2014, dengan pelancarannya dirancang pada 2017, dan dijangka akan mencapai tahap keupayaan operasi awal pada tahun 2018. Manakala kapal kedua, HMS Prince of Wales dijadualkan untuk dilancarkan pada sekitar musim panas tahun 2017, diikuti dengan pentauliahan pada tahun 2020. Pada 5 September 2014, semasa di Persidangan NATO di Wales, Perdana Menteri David Cameron telah mengumumkan bahawa kapal pengangkut pesawat kedua akan dibina, menamatkan tahun-tahun ketidaktentuan berkenaan masa depannya. Ia kemudian disahkan dengan Penilaian Pertahanan Strategik Kerajaan pada bulan November 2015, yang mengesahkan kedua-dua kapal akan memasuki perkhidmatan, di mana salah satu kapal akan tersedia pada sebilang masa.

Kontrak bagi pesawat diumumkan pada 25 Julai 2007 oleh Setiausaha Pertahanan Negara ketika itu, Des Browne, mengakhiri kelewatan selama beberapa tahun berkaitan dengan isu kos dan penstrukturan semula pembinaan kapal tentera laut Britain. Kontrak ditandatangani setahun kemudian pada 3 Julai 2008 selepas pembentukan BVT Surface Fleet melalui penggabungan BAE Systems Surface Fleet Solutions dan anak syarikat VT Group iaitu VT Shipbuilding, yang merupakan syarat yang ditetapkan oleh kerajaan UK.

Kapal dianggarkan menyasar sekitar  ketika dihantar, tetapi reka bentuk dijangka meningkat kepada 70,600 tan sepanjuang jangka hayat kapal. Kapal ini dicadang sepanjang  dan memiliki kekuatan udara sehingga 40 buah pesawat (sungguhpun berkeupayaan untuk membawa sehingga lima puluh pada muatan penuh). Ia akan menjadi kapal perang terbesar yang pernah dibina bagi Tentera Laut Diraja. Kos unjuran bagi program adalah £6.2 bilion.

Kedua-dua kapal pengangkut pesawat akan disiapkan mengikut rancangan asal, dalam sebuah tatarajah Perlepasan Pendek dan Pendaratan Menegak (STOVL), serta menggunakan pesawat Lockheed Martin F-35B. Berikutan dengan Penilaian Keselamatan dan Pertahanan Strategik pada 2010, kerajaan Britain berniat untuk membeli pesawat F-35C untuk digunakan di atas kapal pengangkut ini, manakalan untuk Prince of Wales, kapal akan dibina dalam tatarajah Perlepasan Terbantu Manjanik dan Pendaratan Cangkuk (CATOBAR). Setelah jangkaan kos untuk sistem CATOBAR meningkat sehingga dua kali ganda berbanding anggaran asal, kerajaan pada 10 Mei 2012 telah mengumumkan bahawa ia berbalik pada rekabentuk asal.